./data/phi0474/phi058/phi0474.phi058.perseus-lat1.xml
M. Tullius Cicero
Anicius mihi saepe iam dixit sese tibi suburbanum si quod invenisset non dubitaturum esse emere   in eius sermone ego utrumque soleo admirari, et te de suburbano emendo cum ad illum scribas non modo ad me non scribere sed etiam aliam in sententiam de suburbano scribere, et cum ad illum scribas nihil te recordari †de se de epistulis† illis quas in Tusculano eius tu mihi ostendisti, nihil de praeceptis Epicharmi : Γνῶθι πῶσ ἄλλῳ κέχρηται, totum denique vultum, sermonem, animum eius, quem ad modum conicio, †quasi†  sed haec tu videris